Το **Τβερ** (ρωσικά: Тверь, IPA: [tvʲerʲ]) είναι πόλη και διοικητικό κέντρο της περιφέρειας Τβερ, στη Ρωσία. Ο πληθυσμός της σύμφωνα με την απογραφή του 2010 είναι 403.606 κάτοικοι. Στην απογραφή του 2002 είχε 408.903 κατοίκους και στην απογραφή του 1989 είχε 450.941 κατοίκους. Είναι κτισμένη στη συμβολή του Βόλγα με τον Τβέρτσα. Βρίσκεται περίπου 180 χιλιόμετρα βορειοδυτικά της Μόσχας. Κατά το Μεσαίωνα υπήρξε έδρα ενός από των ισχυρότερων ρωσικών δουκάτων.

Ιστορικά στοιχεία
-----------------

Η πόλη αναφέρεται ότι έχει ιδρυθεί επισήμως το 1135. Το όνομα είναι φινλανδικής προέλευσης. Αρχικά ήταν ένας σταθμός των εμπόρων του Νόβγκοροντ πέρασε το 1209 στην κατοχή του Μεγάλου Δούκα του Βλαντίμιρ. Ο Γιαροσλάβ Β΄ του Βλαντίμιρ απέσπασε το Τβερ από το δουκάτο και την έδωσε στον γιο του Αλεξάντρ Νιέφσκι, δημιουργώντας το πριγκιπάτο του Τβερ. Ο Νεφσκι με τη σειρά έδωσε το 1246 τη Τβερ στον αδελφό του Γιάροσλαβ, ο οποίος ορίστηκε πρίγκιπας της Τβερ, και αργότερα μέγας πρίγκιπας του Βλαντίμιρ, έχοντας εξουσία επί ολόκληρης της βορειοδυτικής Ρωσίας.

Η Τβερ ήταν λιγότερο εξαρτημένη από τη Χρυσή Ορδή και ο πληθυσμός της αυξήθηκε. Μέχρι το τέλος του 13ου αιώνα ανταγωνιζόταν τη Μόσχα. Ο Μιχαήλ του Τβερ πολέμησε τη Χρυσή Ορδή, αλλά εκτελέστηκε το 1318. Ο γιος του Ντμίτρι του Τβερ σύναψε συμμαχία με το ισχυρό Μεγάλο Δουκάτο της Λιθουανίας, αυξάνοντας και άλλο την ισχύ του Τβερ. Η πράξη αυτή προκάλεσε την αντίδραση του Μεγάλου Δουκάτου της Μόσχας, με τον δούκα του Ιβάν να καταφέρνει να λάβει εκείνος τον τίτλο του μεγάλου πρίγκιπα του Βλαντίμιρ. Το 1327 ξέσπασε εξέγερση στο Τβερ εναντίον της Χρυσής Ορδής, η οποία κατεστάλη βιαίως από τη Χρυσή Ορδή με τη βοήθεια της Μοσχοβίας και του Σούζνταλ. Ο Μιχαήλ Β΄ του Τβερ ήταν ο τελευταίος πρίγκιπας του Τβερ που ορίστηκε μέγας πρίγκιπας του Βλαντίμιρ. Το πριγκιπάτο του Τβερ τελικά ενσωματώθηκε στο Μεγάλο Δουκάτο της Μόσχας το 1485.

Παλάτι στο Τβερ
Με την ίδρυση της Αγίας Πετρούπολης, το Τβερ άρχισε να ακμάζει ξανά, ως σταθμός ανάμεσα στην παλιά και στη νέα πρωτεύουσα. Το 1775 το Τβερ ορίστηκε έδρα του αντιβασιλείου του Τβερ, το οποίο το 1796 μετονομάστηκε σε κυβερνείο του Τβερ. Το 1763 η πόλη καταστράφηκε από πυρκαγιά και ξαναχτίστηκε σε νεοκλασικό ρυθμό.

Η πόλη ήταν γνωστή ως **Καλίνιν** (Кали́нин) από το 1931 μέχρι το 1990, προς τιμή του Μιχαήλ Καλίνιν που είχε γεννηθεί σε κοντινό χωριό. Η Βέρμαχτ κατέλαβε την πόλη τις 13 Οκτωβρίου 1941, αλλά οι Σοβιετικοί την ανακατέλαβαν στις 19 Δεκεμβρίου 1941. Ήταν η πρώτη μεγάλη ευρωπαϊκή πόλη που ανακτήθηκε από τις συμμαχικές δυνάμεις.

Οικονομία
---------

Οι πιο σημαντικές βιομηχανίες της πόλεις περιλαμβάνουν έναν κατασκευαστή σιδηροδρομικού υλικού, την Тверской вагоностроительный завод/Tverskoy Vagonostroitelniy Zavod, η οποία ιδρύθηκε το 1898, καθώς και ένα εργοστάσιο εκσκαφέων και ένα εργοστάσιο υάλου. Επίσης στο Τβερ βρίσκεται η βάση Μιγκάλοβο, μία από τις μεγαλύτερες στρατιωτικές-αεροπορικές βάσεις της Ρωσίας. Στο παρελθόν λειτουργούσε στην πόλη άλλη μια αεροπορική βάση, το Κριούτσκοβο.

Εκπαίδευση
----------

Η Ακαδημία Αεροδιαστημικής Άμυνας στο Τβερ
Το Τβερ είναι έδρα του κρατικού πανεπιστημίου του Τβερ, το οποίο θεωρείται το καλύτερο της περιοχής. Επίσης στο Τβερ βρίσκεται το κρατικό τεχνικό πανεπιστήμιο του Τβερ, κρατική ιατρική σχολή, αγροτική ακαδημία και πάνω από 20 κολέγια και λύκεια. Επίσης κάποια από τα πανεπιστήμια της Μόσχας διαθέτουν πανεπιστημιουπόλεις στο Τβερ, όπως το Κρατικό Πανεπιστήμιο Οικονομικών της Μόσχας.

Στο Τβερ βρίσκεται επίσης η Ακαδημία Ζούκοφ Αεροδιαστημικής Άμυνας.

Μεταφορές
---------

Η πόλη συνδέθηκε σιδηροδρομικά με τη Μόσχα το 1850. Ο Οκτωβριανός Σιδηρόδρομος, ο οποίος ενώνει τη Μόσχα με την Αγία Πετρούπολη, διασχίζει την πόλη. Η νέα σιδηροδρομική γραμμή υψηλών ταχυτήτων ανάμεσα σε Μόσχα και Αγία Πετρούπολη θα διαθέτει σταθμό στο Τβερ, ο οποίος θα βρίσκεται αρκετά χιλιόμετρα νότια της πόλης. Ο αυτοκινητόδρομος Μ10, ο οποίος ενώνει τη Μόσχα με την Αγία Πετρούπολη διασχίζει επίσης την πόλη.

Η πόλη διαθέτει δύο αεροδρόμια, την αεροπορική βάση Μιγάλοβο και το αεροδρόμιο Ζμέγιεβο, όμως το εγγύτερο αεροδρόμιο με τακτικές εμπορικές πτήσεις είναι το Σερεμέτιεβο στη Μόσχα.

Οι δημόσιες μεταφορές στην πόλη περιλαμβάνουν γραμμές τραμ, τρόλεϊ και λεωφορείων.

Αδελφοποιημένες πόλεις
----------------------

|  |  |
| --- | --- |
| * Μπέργκαμο, Ιταλία
* Καποσβάρ, Ουγγαρία
* Οσναμπρύκ, Γερμανία
* Βέλικο Τάρνοβο, Βουλγαρία
 | * Μπεζανσόν, Γαλλία
* Λούμπλιν, Πολωνία
* Χεμεενλίνα, Φινλανδία
* Μπάφαλο, ΗΠΑ
 |

Παραπομπές
----------

1. ↑  www.citypopulation.de/en/russia/cities/central/. Ανακτήθηκε στις 27  Σεπτεμβρίου 2022.
2. ↑  Charter of Tver, Article 1
3. ↑  Fritz Rudolf Künker GmbH & Co. KG. *Diocese of Tver*. Künker Auktion 130 - The De Wit Collection of Medieval Coins, 1000 Years of European Coinage, Part II: Germany, Switzerland, Austria, Bohemia, Moravia, Hungary, Silesia, Poland, Baltic States, Russia and the golden Horde. "Numismatischer Verlag Künker".
4. 1 2 3  *Тверское\_княжество*. Μεγάλη Σοβιετική Εγκυκλοπαίδεια.
5. 1 2  «Tver». Encyclopædia Britannica. Ανακτήθηκε στις 19 Απριλίου 2015.
6. ↑  Малыгин, П. Д.· Смирнов, С. Н. (2007). *История административно-территориального деления Тверской Области* (PDF). Tver. σελ. 13. OCLC 540329541. Αρχειοθετήθηκε από το πρωτότυπο (PDF) στις 29 Αυγούστου 2021. Ανακτήθηκε στις 8 Δεκεμβρίου 2019.
7. ↑  Official website of Tver. History of Tver. Pre-War Period Αρχειοθετήθηκε 2013-09-28 στο Wayback Machine. (Ρωσικά)
8. ↑  «Train Station in Tver» (στα Ρωσικά). Αρχειοθετήθηκε από το πρωτότυπο στις Μαρτίου 13, 2016. Ανακτήθηκε στις Μαρτίου 29, 2018.
9. ↑  «Триллион "Сапсана"». 7 Ιουλίου 2010. Ανακτήθηκε στις 29 Μαρτίου 2018.
10. ↑  «Comune di Bergamo (BG)». *www.comune.bergamo.it*. Αρχειοθετήθηκε από το πρωτότυπο στις 29 Οκτωβρίου 2007. Ανακτήθηκε στις 29 Μαρτίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τβερ** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123297145
* LCCN: n92076667
* GND: 4096907-1
* NKC: ge128597

 |

 |